Diari Oficial de la Generalitat Valenciana


Sumari del DOGV 5148, del 02-12-2005 (2005/13954)

Informació pública del programa per al desenvolupament de l'actuació integrada de la unitat d'execució única del sector Pou de Moro 2 de Xàbia.
-----------------------------------------------------------------------------------------------------------------------------------------------

### Dades del document

Número de DOGV
:   5148

Data del DOGV
:   02-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13644


Organisme emissor
:   Notaria d'Antonio J. Jimenez Clar

Tipus de document
:   Anunci

Informació pública del programa per al desenvolupament de l'actuació integrada de la unitat d'execució única del sector Pou de Moro 2 de Xàbia. [2005/M13221]
  
Antonio Jiménez Clar, notari del Col·legi de València, districte de Dénia, amb residència a Xàbia, dóna fe:
  
Que l'Agrupació d'Interés Urbanístic Pou de Moro II - Xàbia, amb domicili al carrer de la Mare de Déu dels Àngels, número 26, baixos, de 03725 Xàbia (Alacant) i CIF G-53924312, m'ha requerit per a la protocol·lització de la memòria del programa (incloent escriptura i estatuts de l'agrupació i resolució de la seua inscripció en el Registre), sol·licitud de cèdula d'urbanització, pla parcial, projecte d'urbanització acompanyat del corresponent estudi de seguretat i salut de la unitat d'execució única del sector Pou de Moro 2 i els annexos al projecte d'urbanització (projecte d'urbanització d'un tram del vial carrer de Camilo José Cela, estudi d'inundabilitat i projecte de murs de protecció), conforme a les especificacions del programa d'actuació integrada que serveix de base per a la seua adjudicació, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I mitjançant este edicte, es fa constar:
  
L'objecte i característiques essencials de la iniciativa tècnica.
  
Programa per al desenvolupament de l'actuació integrada de la unitat d'execució única del sector Pou de Moro 2 (d'una superfície bruta de 108.481 m²), acompanyat de sol·licitud de cèdula d'urbanització, pla parcial, projecte d'urbanització, estudi bàsic de seguretat i salut de la unitat d'execució única i projectes annexos (projecte urbanització d'un tram del vial carrer de Camilo José Cela, estudi d'inundabilitat i projecte de murs de protecció), a fi de definir les característiques bàsiques i la realització de les obres d'urbanització de la dita unitat.
  
La notaria on estan depositats els documents està situada al carrer de l'Historiador Chabás, número 1-primer, de Xàbia (Alacant).
  
L'exemplar depositat a l'Ajuntament de Xàbia, situat a la plaça de l'Església, número 4, s'identifica com a: programa d'actuació integrada de la unitat d'execució única del sector Pou de Moro 2 del PGOU de Xàbia .
  
L'avís que en el termini de 20 dies, comptats des de la publicació de l'últim anunci, qualsevol persona podrà comparéixer en la dita notaria per a obtindre còpia de l'acta o exhibició d'esta.
  
La possibilitat de consultar a l'Ajuntament de Xàbia, les actuacions derivades de la documentació depositada, així com la de presentar-hi, per a incorporar-les a aquella, tant al·legacions com alternatives tècniques que pretenguen competir amb l'exposada al públic, així com, en el seu moment, proposicions juridicoeconòmiques per a l'execució d'estes.
  
Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Estos terminis quedaran prorrogats, per 20 dies addicionals, si durant els 10 primers dies d'informació pública, alguna persona es compromet a presentar una alternativa tècnica substancialment diferent de la inicial i presta caució d'això per un import no inferior a l'1% del cost previst de les obres d'urbanització.
  
L'acte d'obertura de pliques se celebrarà en la data hàbil següent a la conclusió del termini per a presentar-les.
  
I perquè tinga els efectes oportuns, lliure el present edicte.